﻿ANUL III, NR 11 Revistă a ASOCIAȚIEI CULTURALE HANGU MOTO „Cel ce ai venit să dai Har și să dezlegi păcatele tuturor, prin Sfântă întruparea Ta, Mântuitorule, iartă greșelile noastre și rupe zapisul păcatelor noastre ” Florile Dalbe …Şi mai ales în iarna asta lăsaţi copiii să colinde!… Să nu se-nchidă nici o poartă în preajma lor şi nici un semn Să nu-i oprească, din curatul şi sfântul datinei îndemn; O, mai ales în iarna asta lăsaţi copiii să colinde!… Când argintiile lor graiuri vor îngâna „Florile dalbe” Gândiţi-vă că nu e dată închipuirii omeneşti, O mai aleasă întrupare de sol al vrerilor cereşti Ca argintiile lor glasuri când vor cânta „Florile dalbe” Elena Farago ECOUL HANGULUI Pagina 2 Anul III, nr 11 SFÂNTA MARIA Fecioara Maria e nume divin Eu în faţa Ei mă-nchin Ne-a dat nouă pe Iisus, Iar acuma Ei sunt Sus Noi de-aici de pe pământ, Ne rugăm la chipu-i Sfânt Cu credinţă şi iubire Şi le cerem mântuire S-o iubim mult pe Maria, S-apărăm ortodoxia Domnul iar va fi cu noi, La Judecata de Apoi Noi atuncea să-L primim Aşa ca-n Ierusalim S-avem suflete curate Şi spălate de păcate Atunci El s-ar bucura Ne-ar trece de-a dreapta Sa Fericiţi cu toţi vom fi, Prin El ne vom mântui REDACŢIA ”ECOUL HANGULUI” Revistă cultural-istorică, Cu apariţie trimestrială Anul III, numărul 10 Editată de „ASOCIAŢIA CULTURALĂ HANGU” HANGU – NEAMŢ Director revistă: Prof GHEORGHE DRUGĂ Redacţia: Bibliotecar Liliana Pîntea - redactor- şef, Prof Gheorghe Drugă, Ref Ţîrdea Mădălina Ed Lupu Maria, Înv Manolache Steluţa, Înv Munteanu Carmen, Înv Nacu Elena Prof Mihai Doroftei, Prof Vasile Marcoci, Preot Ioan Simiraş I S S N – on-line – 2068 – 4517 I S S N – format clasic – 2068 - 4878 Telefoane de contact: Liliana Pîntea – 0731024838 Gavril Lupu – 0233/257524 Potrivit art 206 Cod Penal, responsabilitatea pentru conţinutul articolelor publicate aparţine autorilor Profesor, Mihai Doroftei ECOUL HANGULUI Pagina 3 Anul III, nr 11 Evenimente locale Evenimente locale Evenimente locale SCRIITOAREA AMZA MARGARETA – ÎN VIZITĂ LA BIBLIOTECA HANGU „Sunt atât de fericită şi, în acelaşi timp, atât de plăcut surprinsă, că sunt astăzi, în vizită la această „Fata Morgana”, care se numeşte atât de sugestiv, Hangu, încât nu mai am nici o inspiraţie” Astea sunt o parte din cuvintele aşezate, citeţ şi ordonat, de scriitoarea Amza Margareta, în „Cartea de aur” a Bibliotecii Hangu Chiar dacă pare un pic straniu, sau mai mult fantastic, există o singură certitudine uluitoare: scriitoarea Amza Margareta - care şi-a petrecut cea mai mare parte a existenţei în capitală sau călătorind prin toată lumea, dar cel mai frecvent de la Bucureşti la Montreal şi invers, scriitoarea care a publicat mai multe cărţi în limba franceză, decât în limba română, nu doar pentru că era mai simplu şi mai puţin costisitor, dar şi pentru că limba franceză (pe care a învăţat-o în primii ani de şcoală pentru că a frecventat de la vârsta de 7 ani, Şcoala Confesională de franceză) are o sonoritate care ei îi place enorm, scriitoare a care face parte din Uniunea Scriitorilor din Quebec - Canada şi care a împlinit pe 23 noiembrie 83 de ani – a venit, într-o zi de septembrie, plină de lumină şi culoare aşa cum sunt doar zilele în care toamna desenează în grabă, cu galben şi portocaliu, ici colo câte o frunză şi se joacă, aruncându-le spre soare, în vizită la Biblioteca Hangu Cum s-a întâmplat acest moment special? Aşa cum se întâmplă toate minunile pe care Bunul Dumnezeu, în nemăsurata Lui înţelepciune, le lasă să prindă aripi, aici, pe pământ Doamna Amza a citit strigătul nostru deznădăjduit din Formula As, a scris o ilustrată şi a lăsat un număr de telefon, aşa cum fac doar oamenii foarte pragmatici şi ancoraţi în realitate Am sunat şi, imediat, la capătul celălalt al firului a răspuns cea mai armonioasă, mai plină de viaţă şi mai veselă voce pe care eu am auzit-o vreodată Din acel moment, deşi singură şi fără un mijloc de transport personal, a trimis Bibliotecii Hangu zeci de cărţi noi, cele mai multe cumpărate special pentru noi şi o parte dintre cărţile publicate de ea în limba română Am vorbit la telefon săptămânal Abia aşteptam să-i aud vocea plină de energie, de o veselie molipsitoare şi mereu gata să mă încurajeze şi să-mi dea sfaturi, iar mai presus de orice, să-mi vorbească despre cărţi cu o elocvenţă dezarmantă Într-o zi mi-a spus că şi-ar dori cu tot sufletul să ajungă la Biblioteca Hangu, dar că asta se va întâmpla numai dacă soţul ei – inginerul Mihai Amza - care e mai mult la Montreal, decât în ţară, se va întoarce mai repede la Bucureşti, iar într-o altă zi, vocea ei la fel de veselă şi de entuziastă, m-a anunţat, că vor veni la Hangu Au coborât din maşină încărcaţi de alte pachete cu cărţi şi de un pachet special pentru mine Domnul Amza, un bărbat atent şi meticulos, gata să vorbească despre experienţa tristă trăită într-un lagăr de refugiaţi,unde a ajuns doar pentru că şi-a dorit să trăiască altfel decât încătuşat în doctrinele impuse de „epoca de aur”, cu farmecului unui povestitor pentru care idealurile nu au rămas doar simple utopii, iar doamna Amza, aşa cum mi-am imaginat-o o femeie mignonă, tunsă scurt, elegantă şi mereu cu zâmbetul pe buze – imaginea unei prietene dragi, cu care nu m-am întâlnit de multă vreme şi căruia aveam o mulţime de lucruri să-i povestesc Nu m-am aşteptat însă, ca cei 83 de ani, pe care îi poartă pe umeri doamna Amza, să fie atât de bine ascunşi, poate şi pentru că, am simţit mereu prezenţa copilului Rety, pe care l-am cunoscut citindu-i cărţile, dar, cu siguranţă pentru că a urcat şi a coborât scările cu pasul sprinten şi uşor al unui om tânăr, pentru că nu s-a plâns că drumul de la Bucureşti la Hangu a fost lung şi obositor, pentru că mi-a mărturisit că ea îşi doreşte să trăiască mai mult de 100 de ani, dar cel mai mult pentru optimismul care plutea în jurul ei şi pentru faptul că nu ECOUL HANGULUI Pagina 4 Anul III, nr 11 Evenimente locale Evenimente locale Evenimente locale l-a abandonat niciodată pe Dumnezeu, care i-a dăruit o existenţă plină de bucurii şi împliniri, coloraţi de o cultură generală demnă de invidiat În convorbirile noastre telefonice mi-a mărturisit că a avut multe „cărţi de căpătâi, care şi-au ocupat pe rând locul pe noptieră, în funcţie starea de spirit, însă cea al cărei farmec este fără egal, este volumul „Amintiri” de Zoe Cămărăşescu”, că are două maxime care i-au acompaniat existenţa: „Se non e vero, e ben trovato ” - „Chiar dacă nu e adevărat, e bine găsit ” şi „ Divide et impera ” – „Împarte şi stăpâneşte ” şi că îi plac toate simfoniile compuse de Beethoven, dar cel mai mult muzica de operă, în special „Tosca” – de Puccini Vizita familiei Amza (doi coechipieri perfecţi, între care armonia se află la loc de cinste, iar comunicarea şi înţelegerea din priviri sunt la ele acasă), la Hangu nu a fost întâmplătoare, aşa cum nu e nimic întâmplător în toate clipele pe care la trăim Zile în şir m-am tot întrebat, după aceea, cât de generos, cât de sensibil, cât de special, cât de dăruit unei cauze nobile, cât de curajos, cât de perseverent, cât de tenace, cât de plin de încredere în cei din jur trebuie să fie un om pentru a străbate 400 de km ca să ajungă încărcat de pachete cu cărţi, la o bibliotecă dintr-o localitate pe care nu a vizitat-o niciodată ! Mi-aş fi dorit să nu plece aşa curând Mereu avem nevoie de oameni ca scriitoarea Amza Margareta, oameni inteligenţi care să-ţi împărtăşească din bucuriile lor, oameni atât de simpli în aparenţă, dar atât de profunzi şi de sensibili, oameni prietenoşi care să-ţi dăruiască zâmbete, să-ţi întindă braţele, să sacrifice din timpul şi din banii lor pentru a face bucurii nepreţuite unor străini, oameni plini de pasiune, gata oricând să-ţi ofere o felie uriaşă din doza lor de optimism, să-ţi facă bucurii pentru a trăi alături de tine sentimentul inconfundabil al surprizelor plăcute, oameni care să te ajute să te înalţi, să-ţi depăşeşti graniţele, fără să ceară nimic în schimb Fără ei am rămâne trişti, săraci, înstrăinaţi şi singuri, bântuiţi la nesfârşit de sentimentul zădărniciei Această întâlnire a fost o altă lecţie, una dintre cele mai frumoase, pe care le-a regizat Dumnezeu pentru mine, ca să-mi arate cât de mult mă iubeşte Am învăţat că toţi oamenii deosebiţi pe care i-am întâlnit sunt mesagerii Lui, pregătiţi special pentru mine şi că numai alături de El şi prin El, putem să ne bucurăm de fiecare mică minune oferită nouă – clipa Îi mulţumesc din suflet, familiei Amza pentru clipa oferită cu atâta bucurie și seninătate, Bibliotecii Hangu , pentru că ”cel mai frumos cadou pe care îl poţi face cuiva este timpul tău, pentru că dăruieşti o fărâmă din viaţa ta pe care nu o vei mai lua niciodată înapoi” Bibliotecar, Liliana Pîntea Gânduri din diaspora Gânduri din diaspora Gânduri din diaspora O POVESTE DE ACASĂ CASELE , ca și oamenii, au suflet Și casele pot fi triste, chiar dacă nu plâng cu lacrimi, și ele pot fi vesele chiar dacă nu râd în hohote ca noi Casa mea e trista de-o vreme încoace Și e tot mai supărată pe măsura ce se apropie Sărbătorile de iarna Chiar dacă sunt departe de ea, eu știu ce -o doare, pentru că e specială Ea e ACASĂ ECOUL HANGULUI Pagina 5 Anul III, nr 11 Gânduri din diaspora Gânduri din diaspora Gânduri din diaspora Casa mea e tristă pentru că în acest an Moș Neculai n-o să aibă de ce intra să lase daruri în ghetuțele frumos înșirate la ușă Nici nu mai sunt ghetuțe lângă prag, ca altă dată S-au mutat în altă țară Și-i tristă pentru că în Ajun părintele n-o va binecuvânta cum făcea în alți ani Ușa e încuiată pentru că toți ai casei sunt plecați Nici brad de Crăciun n-o să aibă în acest an casa mea Bradul va împrăștia mireasma de rășină, în altă casă, care poate va fi fericită că la ea vine Crăciunul Casa mea se va mulțumi să vadă lumini la alte ferestre, pentru că ferestrele ei vor rămâne întunecate Colindătorii vor bate la ușa ei fără ca cineva să le poată deschide Și e și mai supărată că ai ei, plecați departe, nu vor putea nici măcar asculta din prag, colindătorii veniți cu “O, ce veste minunată!” Ea încă îi mai poate auzi pe la casele ce n-au rămas singure și pustii Știu că-i supărată casa mea și că plânge în fiecare seară, pentru că îi este frig și dor, și pentru că pentru o vreme, nimeni n-o să-i treacă pragul Dar îi promit că asta nu va dura o veșnicie! Și asta pentru că ea e specială Ea e ACASĂ! Și nici o alta nu-i va putea lua locul, oricât de luminoasă, de călduroasă și de plină cu de toate ar fi Semnează, Un român plecat de-ACASĂ Gânduri din diaspora Gânduri din diaspora Gânduri din diaspora ”Ștafeta” - o scrisoare și un îndemn pentru Tudor Dragă Tudor, Pun pariu că rândurile mele – ivite ca din senin de nicăieri, din neanturile spațiului cibernetic, fără nici o atenționare sau pregătire prealabilă, te vor surprinde peste măsură, iar mesajul purtat de cuvintele scrise special pentru tine sunt sigură că te va uimi și mai mult, cel puțin în primele momente La drept vorbind, cine se autodefinește drept "un împătimit al aventurii" (îți mai amintești…?), scriind pentru o revistă de suflet intitulată nu întâmplător "Ecoul Hangului", trebuie să fie pregătit pentru astfel de "surprize", pe care mie îmi place să le numesc "mici minuni" În primul rând, trebuie să-ți mărturisesc că "Ultimul clopoțel, clasa a IV-a" și "Biblioteca magică" au avut un puternic ecou în inima mea Citindu-ți scrierile, cu emoție, am înțeles imediat că în ciuda diferenței de vârstă de peste patru decenii, ne fascinează în aceeași măsură universal cărților și al informației Fără nici o urmă de îndoială, ne simțim Acasă în spațiul luminos al bibliotecii! Cât despre oamenii speciali întâlniți în calea noastră și eu știu ne facem o datorie de onoare din a le spune cu recunoștință: "Mulțumesc!" Pe fondul amintitelor asemănări ne leagă și mai mult înclinarea spre scris, nevoia interioară de a da glas gândurilor, trăirilor și sentimentelor Într-un cuvânt, mânuitori ai condeiului în scopul deprinderii exprimării de sine, aparținem amândoi aceleiași "bresle"; deocamdată ca începători Ai dreptate, în această lume în continuă transformare sunt și lucruri care au rămas și vor rămâne neschimbate Mă refer la întreaga gamă de sentimente și simțiri ce ne învăluie în fața rafturilor ECOUL HANGULUI Pagina 6 Anul III, nr 11 Gânduri din diaspora Gânduri din diaspora Gânduri din diaspora pline cu cărți - aievea sau virtuale , dar mai ales la starea de minunare pe care tărâmul fermecat al Bibliotecii o dezvăluie numai aleșilor săi; prin noi și cei asemenea nouă, mirajul cărților va dăinui în timp și va rămâne veșnic nemuritor Doresc să anticipez viitorul si să-ți dezvălui un mic secret: cu cât ai să petreci mai mult timp răsfoind și citind cărțile preferate, respirând aerul proaspăt al Bibliotecii magice, ai să realizezi cum locul în care alegem ce vrem - ceea ce ne interesează și ne definește - devine un spațiu al libertății - libertatea de a fi noi înșine Aici nu ne vom simți niciodată singuri sau ai nimănui; aici vom descoperi cine suntem și ce căutăm… A sosit timpul să-ți mărturisesc că și în viața mea de elevă a existat un dascăl de care îmi amintesc cu mare emoție și drag, la fel de special ca și învățătoarea ta, doamna Nacu Elena Și eu, împreună cu colegii mei din clasa a IX-a B a Liceului nr 33 din București, "am fost îndrumați– folosind propriile-ți cuvinte - cu mare dăruire, perseverență și răbdare, să citim, să scriem și să fim cei mai buni" (1) Am simțit din plin sentimental pe care ți-l dă încrederea cuiva în ceea ce poți și ești în stare să realizezi Ca și cum domnul Mihai Rădulescu – profesorul nostru de engleza - ne știa pe fiecare în parte mai bine decât ne cunoșteam noi înșine… Dacă ar fi să aleg o singură amintire din perioada mai sus amintită, aceasta ar fi fără îndoială istorisirea despre Biblioteca de împrumut… Parcă -l aud pe domnul profesor Rădulescu adresându -ne cu patos acea surprinzătoare întrebare, rostită cu atâta simţire în glas: "Știţi voi ce înseamnă o carte?" Noi, proaspeţi elevi de liceu cu minţile încă necoapte, nu ne-am grăbit să ne spunem părerea, crezând pesemne că-i vorba de vreo întrebare de formă sau poate ne-o fi derutat aparenta lipsă de legătură dintre limba engleză şi subiectul ridicat Răspunsul ni l-a dezvăluit mai apoi tot domnul profesor, pe larg şi ajutat de o povestire adevărată, din îndepărtata-i copilărie bucureşteană ”- Ştiţi voi ce puteri nebănuite se ascund într-o carte şi cum te poate ea ajuta, modesta carte, să-ţi fie mai bine şi mai uşor în viaţă? Hai să vă povestesc cum ne-am descurcat în timpul războiului, când mama a transformat biblioteca noastră personală într-una de împrumut Erau vremuri grele, necazuri şi lipsuri, iar lumea simţea nevoia să evadeze din apăsătoarea viaţă de zi cu zi O carte te poate învăţa sau instrui, slujindu-ţi şi imbogatindu-ţi în felul acesta mintea, dar tot la fel de bine stă în puterea cărţii să tămăduiască şi să aline durerile sau rănile sufleteşti, ca să nu mai vorbim de înălţarea spirituală, spre care tot ea, cartea, te poate purta Şi toate acestea după nevoia şi alegerea ta Într-un cuvânt, ideea mamei a prins viaţă, iar lumea lua cărţi cu împrumut din biblioteca noastră, în schimbul unei modeste plăţi Din bănuţii aceia, puşi unul lângă altul, ne -am întreţinut noi până la terminarea războiului, când tata s-a întors de pe front Da, da, în multe feluri te poate sluji o carte " Dragă Tudor, nu vreau să mai lungesc vorba Îți încredințez istorisirea domnului Rădulescu despre Biblioteca de împrumut, pentru că am făcut un legământ cu mine însămi de a transmite mai departe, tinerei generații, povestea acestei minunate idei creatoare Tu ești alesul; ție îți predau ștafeta! Știu că prin tine, semințele semănate pe vremuri de către dascălul meu vor ajunge într-un sol roditor Nu e nevoie să faci sau să promiți ceva anume Te rog doar să nu uiți… După citirea acestei scrisori poate vei fi ispitit să gândești că mesajul din rândurile ei se adresează cuiva mult peste vârsta ta Nu te lăsa derutat! Scriind și fiind tu însuți ai dovedit déjà că ești la înălțimea oricărei misiuni sau vis mult dorit Amintește-ți de cuvintele adresate doamnei învățătoare Elena Nacu: "Vă mulțumesc pentru că ați avut încredere în mine și în tot ce am realizat până acum, de parcă aș fi fost un om în toată firea " Continuă pe acest drum! Dacă vei dori să ne cunoști mai bine, pe mine sau pe cel ce mi-a fost dascăl – scriitorul Mihai Rădulescu, te invit să ne vizitezi pe site-ul intitulat sugestiv "Literatură și detenție" Vei putea afla, ECOUL HANGULUI Pagina 7 Anul III, nr 11 Gânduri din diaspora Gânduri din diaspora Gânduri din diaspora citind scrieri semnate de mine la rubrica "Cartea prietenului meu", amănunte despre reîntâlnirea cu domnul profesor, după 37 de ani și despre puterile magice ale…”Bibliotecii de împrumut” Și, pentru că știu că îți place geografia, dă te rog fuga la un atlas cu o hartă a lumii Caută din priviri Marea Neagră și îndreaptă-te spre sud-est, străbătând Turcia după o linie imaginară, ce împarte ținutul acestei țări în două părți aproximativ egale Așa vei ajunge în Orientul Mijlociu, unde pe țărmul răsăritean al Mediteranei se află orașul unde trăiesc în prezent, în Israel Mai adaug că m -am născut în București și că Valea Bistriței – cu locurile si oamenii ei – cunoscută încă din copilărie din vacanțele petrecute la poalele Ceahlăului, la rude, ocupă un loc special în inima mea A sosit timpul să facem cunoștință Mă numesc Monica Levinger și închei ace astă scrisoare cu mult drag și cu bucuria de a te fi cunoscut (ce-i drept într-un mod inedit, cu totul și cu totul virtual !) 29 septembrie 2012 – Israel Cuvânt de învățătură Cuvânt de învățătură Cuvânt de învățătură Crăciunul - ,,Mama tuturor sărbătorilor” Cu adâncă emoție, ne pregătim duhovnicește pentru praznicul bucuriei, al păcii și al iubirii dumnezeiești, praznicul Nașterii Domnului nostru Iisus Hristos Pentru noi, cei ce ne numim creștini, venirea în lume a Fiului lui Dumnezeu este sintetizată în mărturisirea noastră de credință, în Crezul, pe care îl rostim la fiecare Sfântă Liturghie, în care sfinții autori precizează că Iisus Hristos este Cel ,,Care, pentru noi oamenii și pentru a noastră mântuire, S-a pogorât din ceruri și S-a întrupat de la Duhul Sfânt și din Fecioara Maria și S-a făcut Om” Minunea întrupării lui Hristos a unit cerul și pământul, a uimit lumea, a împărțit istoria omenirii în două, a străbătut veacurile și se face cunoscută și nouă astăzi Adevărul despre Întruparea cea mai presus de fire a Fiului lui Dumnezeu este primit, de cei care-L mărturisesc, numai prin Credință, pentru că mintea nu poate să așeze un astfel de fapt în tiparele obișnuite ale cunoașterii omenești De aceea spunea Sfântul Apostol Pavel, ucenicului său Timotei ,,cu adevărat mare este taina dreptei credințe: Dumnezeu S-a arătat în trup, S-a întrupat în Duhul, a fost văzut de îngeri, S-a propovăduit între neamuri, a fost crezut în lume și S-a înălțat întru slavă”(1Tim 3,16) Fiul lui Dumnezeu devine Fiul Fecioarei; Stăpânul a toate ia ,,chip de rob, făcându- se asemenea oamenilor”(Filip 2,7), Cel neînceput se începe, Cel nevăzut se face văzut, Cel necuprins se cuprinde Cuvintele Apostolului neamurilor se pot urmări și în viața poporului nostru Intr- adevăr, taina întrupării și a dreptei credințe a fost propovăduită la strămoșii noștri geto -daci, prin predica Sfântului Andrei, primul chemat la apostolie de către Iisus Hristos, apoi de urmașii săi, episcopi și preoți, în rândul populației daco- romane și, în sfârșit între romani Iar această taină a dreptei credințe, sau mai corect spus, credintța nouă, a fost văzută sau acceptată de acest popor nou, născut creștin, pe parcursul a două mii de ani, aproape Daca noi, românii, am rămas creștini dintru început până astăzi, acest lucru se datorează în primul rând bisericii, prin slujitorii ei, care au știut să mențină credința creștină, ortodoxă, în sufletul românilor, în pofida atâtor vitregii ale vremurilor Biserica, ca o mamă, ne pregătește pentru marele praznic al Nașterii Domnului, amintindu -ne prin post, slujbe și colinde, de ,,plinirea vremii”, de prooroci, de Fecioara Maria și de dreptul Iosif, de Betleem, de peșteră, de păstori și de ieslea cea săracă, de ,,Mesia cel luminos” ,,Astăzi S-a născut/ ECOUL HANGULUI Pagina 8 Anul III, nr 11 Cuvânt de învățătură Cuvânt de învățătură Cuvânt de învățătură Cel făr-de-nceput/ Cum au spus proorocii” Parcă l-am auzi pe Sf Ioan Apostolul și Evanghelistul spunând: ,,Și Cuvântul Trup S-a făcut și S-a sălășluit între noi”(In 1,14) Adverbul ,,astăzi”, ca și verbul ,,S-a născut”, sunt atemporale, pentru că Hristos S-a născut și în urmă cu două milenii, Se naște si azi pentru cei de acum și Se va naște mereu și pentru generațiile viitoare , până la sfârșitul veacurilor Iar prin cuvintele ,,Cel făr-de-nceput”, trebuie să înțelegem pe Cel Născut din Tatăl mai înainte de veci, care este veșnicia însăși și care intra în istorie în chip văzut, astăzi și întotdeauna, aici și pretutindeni, pentru ca să se împlinească proorociile Vechiului Testament, pentru ca să unească cerul cu pământul, iar veșnicia cu timpul și spațiul ,,Fecioara, astăzi, pe Cel mai presus de ființă naște” Deci astăzi, nu atunci Iar aceasta readucere a Nașterii Domnului în fiecare an, ne arată că sărbătoarea Crăciunului nu mai este o sărbătoare abstractă, ci este prezența permanentă a lui Hristos printre noi:,,Astăzi S-a născut Hristos, Mesia - chip luminos / Laudați și cantata / Și vă bucurați” Iar pentru că ,,astăzi” toate cele insuflate se bucură de permanența mesianică, înseamnă că de aceeași reînsuflețire se bucură și natura la Nașterea Domnului, căci și ea suspină, așteptând ,,plinirea vremii” Acum când suntem aproape în pragul celei mai sfinte și mai tainice nopți a anului, când gândurile ni se întorc spre anii copilăriei, să încercăm să menținem și aici, în comuna noastră, în parohiile în care trăim, minunatele tradiții românești, dar să nu ne limităm numai la partea materială, lumească și folclorică a praznicului Nașterii Domnului, ci să încercăm - așa cum au făcut înaintașii nostril - să punem accentul pe pregătirea spirituală, absolut necesară pentru primirea Pruncului Sfânt: post, rugăciune, spovedanie și împărtășanie Ce facem noi în această perioada, a Postului Crăciunului? Ne pregătim să- L primim pe Dumnezeu Nu așa zice o colindă? întreaba colindatorii pe gazdă: de ce s -a împodobit așa frumos? ,,- Ai feciori de însurat/ sau fete de măritat?/ - N-am feciori de însurat,/ nici fete de măritat,/ da-L aștept pe Dumnezeu,/ să ne apere de rău” Il așteptăm și noi pe Dumnezeu să ne apere de rău Și noi, în cortul nostru de lut, vrem sa-L primim pe Dumnezeu Ne pregătim pentru coborârea Lui pe pământ, pentru Crăciun Sfântul Apostol Pavel ne spune: ,,Nu știti că trupul vost ru este templu al Duhului Sfânt care este în voi?”( I Cor 6,19) Necazul vine de-acolo, că noi, din peștera curată în care vine Domnul Hristos, ne-am transformat în peștera de tâlhari Și in cortul nostru, care ar trebui să-L aiba oaspete pe Hristos și să fie plin de Duhul Sfânt, sălășluiesc multe duhuri rele, multe păcate Ei, pe acestea ar trebui să le dăm afară Trebuie să ne pregătim ca să-L primim pe Dumnezeu, pentru ca dacă-L avem pe Hristos, avem totul Lumea de astăzi, dacă are atatea necazuri și greutăți, neîmpliniri și neliniști, toate acestea vin pentru că lipsește Hristos Dacă este prezent Hristos, oricât de puține ar fi, oricât de rele ar fi cele din jurul nostru, este bucurie și împlinire Domnul Iisus Hristos se coboară pe pământ ori de câte ori găsește un suflet de creștin curat Să deschidem poarta sufletelor noastre pentru primirea Pruncului Iisus Să-I cântăm împreună cu îngerii ,,Slavă intru cei de sus lui Dumnezeu și pe pământ pace , între oameni buna voire”-Lc 2,14 Dacă ,,pacea pe pământ” este într-un fel atribuția unora, atunci fără îndoială celelalte îndemnuri ,,preamărirea lui Dumnezeu și între oameni buna voire”, ni se adresează nouă Crăciunul este darul lui Dumnezeu pentru noi toți, pentru lumea întreagă, căci Hristos S-a facut om pentru noi toți, ca să-i cheme pe toți la lumina adevărului și a dreptei credințe Se cere ca măcar acum , în pragul sărbătorilor Crăciunului, Anului Nou și Bobotezei, să încercăm să aducem între noi, iubirea pe care a adus-o în lume Cel născut în ieslea din Betleem și corolarul acesteia, iertarea ,,Nașterea lui Hristos, să ne fie de folos” Amin Preot, Avarvarei Gheorghe ECOUL HANGULUI Pagina 9 Anul III, nr 11 Adolescența Adolescența Adolescența FIȚI ORIGINALI ! NU TREBUIE SĂ FIȚI COOL ! A fi original nu mai este în ziua de azi o chestie cu conotații pozitive Poți să fii cool citind, fiind un exemplu pentru cei din jur dacă ești un om puternic Dacă ești slab, consideri că a fi cool înseamnă să vorbești urât, să-ți ignori semenii, să te porți urât cu cei mai în vârstă decât tine Am ales să scriu despre asta pentru că pe cei tineri îi preocupă în special modul de percepție al celorlalți Își creează o imagine despre sine în funcție de cum sunt văzuți de ceilalți, fără a încerca, câtuși de puțin, să dea ei tonul, să schimbe ei registrul Și pot să dau un exemplu: în ziua de azi, puțini sunt cei care cred că cititul este cool sau că îi ajută cu ceva în viitor Mulți cred că cititul îi face să fie percepuți ca ”șoareci de bibliotecă”, ori ”tocilari” când ar putea, cu experiența acumulată în urma cititului să fie centrul atenției poveștilor de grup Când ai un subiect care te-a fascinat poți să acaparezi, poți să scrii mai ușor la școală, poți să treci peste realitățile zilnice mai ușor, punându-te în pielea personajului Pentru toți, viața înseamnă munca Nu poți plăti facturi, școli, haine, servicii de tot felul, dacă nu ai bani Iar banii îi faci prin muncă De cele mai multe ori, munca ne acaparează 90% din timp Și totuși, cărţile şi obiceiul de a citi zilnic reprezintă unele din cele mai importante îndeletniciri în viaţă Unul din autorii mei preferați – Robin Sharma – spunea că, ”pentru a fi lideri în viaţă, copiii trebuie mai întâi să citească” Cel mai bun exemplu pentru fiecare din noi sunt oamenii care au reușit în viață De aceea mie îmi place să citesc despre modele Despre oameni model: biografii și autobiografii celebre Pentru a fi lider în viață (și prin lider nu înțeleg șef) trebuie să fim în legătură cu vieţile marilor oameni care au trăit înaintea noastră Pentru mine, cărţile mai înseamnă și speranţă Speranța că totul va fi mai bine mâine, că există cineva acolo care trăiește ce-am trăit și eu, speranța că există rezolvări pentru problemele cu care mă confrunt, speranța că nu sunt singură Cărțile înseamnă și comunicare „Prin seducţie baţi la poarta sexului, prin comunicare baţi la poarta sufletului” spunea într-una din cărțile sale psihologul Aurora Liiceanu Iar comunicarea ne ajută să ne facem ușor și prieteni Cărțile înseamnă și informare (un alt fel de comunicare) Iar informarea ne ajută și în alegerea viitorului, în stabilirea unei cariere Fostul președinte american, Bill Clinton spunea că ”să alegi o carieră este ca și cum ți-ai alege o soție dintre zece prietene Chiar dacă o alegi pe cea mai frumoasă, cea mai inteligentă, cea mai blândă, există în continuare durerea de a le fi pierdut pe celelalte nouă“ Deci trebuie să te informezi foarte bine înainte Comunitatea din Hangu trăiește într-o lume plină de tradiții O sursă inepuizabilă de povești, rețete, experiențe de viață, poate mai ceva ca în cărți Ascunse bine în cotloane uitate de lume, în sufletul unor oameni care par sictiriți și supărați de traiul pe care sunt nevoiți să-l ducă Mi-ar plăcea să aud că un tânăr din Hangu este ”cool” pentru că a descoperit cea mai fascinantă poveste a unui bătrân de-al locului și a spus-o atât de original celor din jur încât întreaga planetă a auzit de numele lui Cu puțină încredere, cu multă răbdare, cu abilități de comunicare descoperite în urma cititului, aceste lucruri sunt posibile Vă invit să mă fermecați și să mă întorc cu drag într -o comunitate din care au făcut parte, cândva, și bunicii mei Oana Grecea - jurnalist și blogger - www gandurisibucatareala ro ECOUL HANGULUI Pagina 10 Anul III, nr 11 Povești din biblioteca Povești din biblioteca Povești din biblioteca POVESTEA MASCOTEI „ÎNVĂŢĂCEL” Mascota ”Învăţăcel” are o poveste la fel de fermecătoare ca şi mutrişoara veselă cu care îi întâmpină, de fiecare dată pe toţi cei care trec pragul Bibliotecii Comunale Hangu Ideea mascotei a pornit de la o salopeţică roşie, pe care am primit-o într-unul dintre zecile de pachete cu haine şi cărţi, pe care le trimite mereu, din inimă și cu mult drag, doamna profesor ANINOIU SIMONA, din Craiova - o cititoare a scrisorii noastre publicate în revista ”Formula As” Salopeţica mi-a fost atât de dragă, încât nu m-a lăsat inima să o dau cuiva Am oprit-o şi le-am spus copiilor ce vreau să fac cu ajutorul lor, dar mai ales de ce avem nevoie pentru o mascotă Cu entuziasmul și candoarea vârstei, au înțeles repede mesajul, așa că au adus la bibliotecă fel de fel de păpuşi, care mai de care mai schilodite ( fără ochi, fără mâini, fără picioare) Ne amuzam împreună şi le-am spus că n- aş vrea ca mascota noastră să fie o persoană atât de stâlcită Am ales până la urmă, împreună cu ei, o păpuşică fără o mână şi fără picioare, care mai era şi pictată pe faţă cu carioca albastră, dar avea nişte ochi tare expresivi, aşa că i -am acoperit picturile cu corector alb şi i-am pus nas ( căci şi nasul era ciopârțit) dintr-un glob de Crăciun, i-am dat buzele cu lac de unghii roşu şi am tot acoperit din defecte până a început să semene cu un clown Îi lipseau însă o mână, papucii şi ceva ce i-ar fi întregit imaginea La momentul respectiv nu ştiam ce anume, pentru că era frumoasă şi aşa, chiar dacă era tristă, în ciuda faptului că eu îi colorasem buzele ca și cum ar fi zâmbit, dar eu eram un pic nemulţumită ori de câte ori o priveam Îi lipsea acel ”ceva” care să o definească, dar mai ales să o facă greu de ignorant și, mai apoi, dificil de uitat Am tot încercat să îi caut ceva special pentru a-i schimba înfăţişarea, dar nimic nu părea să i se potrivească Mascotei noastre îi lipsea, pe lângă farmecul necesar și atitudinea M-am resemnat, însă Era aproape gata când am făcut concursul pentru alegerea unui nume simbolic N-aş putea să descriu încântarea copiilor Ştiam că aşa se va întâmpla şi mai ştiam că imaginaţia lor nu are granite și că pot deveni ușor responsabili și serioși, când li se încredințează anumite misiuni Au găsit repede, multe nume sugestive, de aceea mi-a fost greu să aleg între “Isteţul”, “Rotitic” (citit invers înseamnă “Cititor”), “Sârguinciosul”, “Învăţăcel”, ”Istețilă”, ”Curiosul” Am ales într-un final numele “Învăţăcel” pentru că fiecare dintre noi, rămâne o viaţă întreagă învăţăcel Nu aş putea să vă spun de ce participanţii la concurs, cărora eu nu le-am dat nici măcar o sugestie, au ales nume masculine, deşi mascota noastră semăna mai mult cu o fetiţă Dezlegarea acestui misterului a venit odată cu un alt pachet trimis, cu aceeași mărinimie, de doamna Simona, colet în care am găsit pălăria de mexican, papucii roşii şi şoseţelele În primul moment nu ştiam ce să fac cu ele, pentru că toate erau prea mici pentru un copil Imediat însă, am aşezat pălăria pe capul mascotei, i-am pus mai multe şoseţele, ca să stea papucii şi ECOUL HANGULUI Pagina 11 Anul III, nr 11 Povești din biblioteca Povești din biblioteca Povești din biblioteca mascota noastră mai avea nevoie doar de o mână Am găsit o mână de la altă păpuşă, iar broscuţele şi iepuraşul care întregesc imaginea viu colorata a mascotei sunt adunate tot din pa chetele expediate cu atâta generozitate, de doamna profesoară, care sper, din tot sufletul, că e încântată și mândră de felul în care arată mascota noastră Mascota “Învăţăcel” a devenit astfel cartea de vizită a Bibliotecii Hangu şi e gata oricând să-i primească zâmbind şi să-i încânte cu mutrişoara ei haioasă pe toţi care îşi fac timp să ne viziteze Noi şi Mascota “Învăţăcel”, vă aşteptăm, cu drag, să ne treceţi pragul şi să ne cunoaşteţi Bibliotecar, Liliana Pîntea Evocări Evocări Evocări Evocări ADUCERI AMINTE Ori de câte ori trec prin Hangu, privirile mele caută biserica din centrul Hangului, care îşi înălţa semeaţă, turlele către ceruri, către Dumnezeu Privirile mele mai caută clădirea spitalului si jandarmeria În locul lor, luciul albastru al lacului de acumulare Izvorul Muntelui, în care îşi scaldă, în fiecare zi, cu Ocolaşele, Toaca şi Panaghia, trupul său uriaş Există şi ani în care, primăvara, când nivelul lacului de acumulare este mai redus, se pot observa zidurile catedralei inundate de ape Tot în centrul Hangului, se înălţau cândva casele cu etaj ale lui Pantelimon Chiuaru şi Vasile Roşu Aici, în centrul comunei, se adunau în duminici şi sărbători, locuitorii din împrejurimi şi „puneau ţara la cale” Şi aceste construcţii au dispărut din cauza strămutării, iar temeliile lor plâng acum pe fundul lacului Pantelimon Chiuaru şi Vasile Roşu au avut câte un copil de vârsta mea, dar am învăţat la şcoli diferite Este vorba despre Chiuaru Emil şi Roşu Valentin, cu care m-am întâlnit apoi, la Penitenciarul Suceava, în 1948, când au fost arestaţi un mare număr de elevi de la liceele din ţară, consideraţi ostili regimului comunist instalat la conducerea ţării încă din 6 martie 1945 La Suceava m-am întâlnit şi cu elevul Savin Iosif, cu învăţătorul Teoctist Galinescu şi cu alte persoane din Hangu cărora nu le mai reţin numele, căci din 1948 până astăzi au trecut 64 de ani Acolo, în închisoare, ne mărturiseam unul altuia necazurile şi, eventual, unele mici bucurii, iar în serile senine priveam în depărtare , printre gratiile de la ferestrele celulei În serile noroase abia se desluşea Ceahlăul, un fel de Zeus care domina împrejurimile Uneori, ajungeau până la noi, tânguirile de bucium de la stânile din apropiere, care ne mai ostoiau dorul după locurile natale şi după cei dragi, rămaşi acasă Adesea, ne întrebam unii pe alţii, ce a făcut fiecare şi cum nimeni nu făcuse nici o faptă rea, eram nedumeriţi asupra motivului care a dus la arestarea noastră Aveam totuşi un numitor comun, eram cu toţii ostili ideilor comunismului ateu, dar ne întrebam de unde au ştiut comuniştii, ce gândeam noi?Cum să nu fim împotriva lor, dacă ne luau icoanele de pe pereţii clasei, iar în locul lor aşezau portretele lui Gheorghiu-Dej, Vasile Luca, Ana Pauker şi ale altor fruntaşi comunişti Comuniştii ne ironizau dacă ne vedeau făcând cruce şi încercau mereu să ne convingă că nu există Dumnezeu, iar cel mai de seamă personaj al istoriei este Iosif Vissarionovici Stalin Eram îndemnaţi să ne înclinăm în faţa portretului cu respect şi să strigăm: ECOUL HANGULUI Pagina 12 Anul III, nr 11 Evocări Evocări Evocări Evocări „Stalin şi poporul rus Libertate ne-au adus!” Însă gradul de libertate adus de Stalin în România, se măsura în numărul mare de închisori supraaglomerate cu deţinuţi politici, de la elevi, până la pensionari, cu alte convingeri politice sau apolitici cum eram noi, elevii Într-o zi a fost adus la noi în celulă un bărbat mult mai în vârstă decât noi, dar destul de tânăr, înalt şi frumos Îl chema Costică Şurubaru, noi însă, i-am spus „Nea Costică” şi aşa i-a rămas numele După câteva zile, timp în care ne -am familiarizat cu Nea Costică, acesta a început să ne mărturisească din durerile sufletului său: „ În 1942 am fost mobilizat în armata, în vederea participării la război, alături de aliaţii noştri de atunci, nemţii, pentru întregirea României Eram aşezaţi în formaţii de luptă, pe malul drept al Prutului Acolo am fost vizitaţi de Regele Mihai I şi de către Mareşalul Ion Antonescu, care ne ridicau moralul pentru a uita de luptele groaznice care ne aşteptau Noi ştiam că Basarabia face parte din trupul ţării, dar ea a fost cotropită abuziv de marea putere militară din răsărit - Rusia Sovietică Este cunoscută afirmaţia celebră: „Sub braţul înverşunat al forţei, dreptatea celui slab se sfărâmă” Pe noi ne durea inima la gândul că fraţii noştri moldoveni din Basarabia trăiesc greu sub forţa de persecuţie şi ocupaţie, cruntă şi nemiloasă Aşteptam să se întâmple ceva bun, care să ducă la eliberarea lor şi, într-adevăr, la 22 iunie 1940, Mareşalul Ion Antonescu ne-a ordonat: „Pentru eliberarea Basarabiei şi pentru întregirea ţării, vă ordon, treceţi Prutul!” Noi am executat ordinul comandantului, am trecut Prutul şi, după lupte grele am ajuns la Nistru Nouă nu ne trebuia pământ străin, de aceea trebuia să ne oprim la Nistru, dar eram obligaţi să ne purtăm cu loialitate faţă de armatele germane, care au luptata cot la cot cu noi, pentru eliberarea Basarabiei De aceea am mers mai departe, peste Nistru, nu pentru pământ străin, ci pentru stăvilirea expansiunii comuniste, care îşi pusese în gând să cucerească întreaga planetă Din păcate, armatele din faţa noastră mult mai numeroase, ne -au respins atacul, la Cotul Donului, iar noi ne-am retras în ţară La 23 august 1944, Regele Mihai I, a trecut de partea Puterilor Axei ca să salveze România de un război nimicitor, dar şi pentru a scurta cel de-al doilea Război Mondial Noi, soldaţi supuşi, ne-am urmat regele şi astfel, ne-am alăturat armatelor Uniunii Sovietice Am luptat alături de armatele aliate, purtând lupte grele în Munţii Tatra şi în alte locuri, unde am pierdut mulţi oameni, până la terminarea războiului – 8 mai 1945 Imediat după ce am venit acasă de pe front, m -am căsătorit cu Leana şi am început să ne construim o casă, pentru a pune bazele unei gospodării şi ale unei familii Într-o zi, însă, au venit la noi acasă, doi bărbaţi înalţi, cu ochii albaştri, îmbrăcaţi în negru, purtând nişte mantale lungi de piele M-au chemat la miliţie, unde mi-au spus că trebuie să dau o declaraţie, după care mă voi întoarce acasă Eu mă gândeam că poate îmi dau o decoraţie, pentru că am luptat în război Din păcate însă, m-au trimis la închisoare şi sunt acuzat că am luptat alături de soldaţii nemţi, împotriva Uniunii Sovietice Nimeni nu pomeneşte de faptul că eu am luptat şi alături de armatele sovietice, până la terminarea războiului Eu nu am fost decât un simplu soldat şi am executat ordinul primit de la comandant Dacă nu aş fi executat acel ordin, aş fi fost condamnata la moarte Soldaţii execută fără să se opună, ordinele primite de la comandant În armată există o disciplină de fier, cu atât mai mult cu cât eram pe front De ce trebuie să fim urmăriţi politic, noi soldaţii care nu am făcut nici un fel de politică? Nedumerirea mea faţă de aceste pedepse politice nemeritate este la fel de mare cât Ceahlăul” În unele seri senine, când se zăreau stelele şi luna, pe nea Costică îl cuprindea dorul de casă, de satul lui de lângă Buhuşi şi de Leana, Începea atunci să cânte potolit, ca să nu -l audă gardienii ECOUL HANGULUI Pagina 13 Anul III, nr 11 Evocări Evocări Evocări Evocări După aceea îşi ştergea ochii înlăcrimaţi, cu zeghea aspră şi murdară, apoi îşi întindea trupul scheletic pe scândurile priciului şi adormea Acolo, în închisoare, împreună cu hanganii Chiuaru Emil, Roşu Valentin, Savin Iosif şi cu Nea Costică, discutam adesea despre regii din istoria României şi rolul lor determinant la făurirea statului român Carol I şi Regina Elisabeta au realizat Independenţa României (1877), Ferdinand şi Regina Maria au făurit ”România Mare”, sărbătorită la 1 decembrie 1918, Carol al II-lea şi Regina Elena au creat condiţii bune de viaţă poporului român Regele Mihai I a iubit poporul şi a salvat România de la un război nimicitor Cu toate acestea, atât noi, cât şi Nea Costică, eram nedumeriţi de ce a fost regele Mihai I obligat să abdice şi alungat din România? În anul 1949 ne-am despărţit de Nea Costică, deoarece noi, elevii am fost transferaţi la penitenciarul Târgşor – Prahova, iar deţinuţii mai în vârstă la Gherla, Aiud şi în alte penitenciare din ţară După revoluţia din 1989, Regele Mihai I a încercat să vină în ţară, dar nu a mai fost primit, căci conducătorii de atunci erau încă tributari ideologiei comuniste, sub imperiul căreia trăiseră din 1945, până în 1989 Am aflat că regele nostru a dus o viaţă grea în Elveţia, unde repara maşini pentru a-şi întreţine familia, pentru că nu a luat cu el când a părăsit România, decât lucruri personale În străinătate, regele Mihai I a militat permanent în favoarea României, având u n rol important în primirea României în NATO şi în Uniunea Europeană Dacă regele Mihai I ar fi fost înscăunat la conducerea României nu am fi ajuns în această stare de nelinişte şi sărăcie Ne puteam compara cu ţările civilizate din Vestul Europei, nu cu ţările sudafricane Eu, împreună cu toţi românii mei iubitori de ţară, de neam şi cu credinţă în Dumnezeu, sperăm ca Dumnezeu îşi va îndrepta faţa către noi şi ne va lumina să alegem în fruntea ţării conducători înţelepţi şi patrioţi, care să aibă grijă şi să iubească poporul român Doamne ajută! După ce am evocat mai sus câteva evenimente, printre care şi lupta unor români (tineri şi adulţi) împotriva comunismului, pentru apărarea credinţei noastre strămoşeşti, a tradiţiilor sfinte şi a unităţii de neam, se cuvine să însăilăm şi câteva cuvinte despre prezentul şi perspectivele comunei Hangu După ce comuna Hangu a trecut prin „durerile strămutării”, locuitorii care au renunţat să plece, s-au retras pe coastele dealurilor şi şi-au întemeiat, cu credinţă în Dumnezeu şi dragoste de locurile natale, noi gospodării, care au înflorit şi înfloresc mereu, asemeni ghioceilor primăvara Acum comuna Hangu a renăscut din propria -i cenuşă, ca fabuloasa pasăre Phoenix Pentru a afla date despre trecutul, prezentul şi viitorul localităţii Hangu, recomand cercetarea lucrărilor: „Istoria Hangului” de profesor Gheorghe Drugă, „Ţara Hangului” – autor Teoctist Galinescu, colecţia revistei „Ţara Hangului” și revista locală „Ecoule Hangului”, disponibile pe Internet În final, aş dori să parafrazez pe marele nostru poet Vasil Alecsandri: „Viitor de aur, Hangul nostru are / Şi prevăd prin veacuri, a lui înălţare!” Profesor, Mihai Doroftei, Borca ECOUL HANGULUI Pagina 14 Anul III, nr 11 Micii scriitori Micii scriitori Micii scriitori Micii scriitori Basmul iernii A sosit iarna, cu sufletul ei rece și înghețat Odată cu venirea ei, totul a adormit în jur Animalele stau ascunse în căsuțele și vizuinile lor, savurându-și hrana, cu gândul la primăvară Pământul picotește sub plăpumioara albă, rece și pufoasă Crengile copacilor, desfrunzite, par niște coarne de cerb care stau de strajă peste întinderea argintie E peste tot liniște, până în noaptea de ajun când se aud glasuri cristaline care duc, la fiecare casă de creștin, vestea minunată că s-a născut Iisus - Mântuitorul lumii Dascălu Rebeca Ștefania, elevă în clasa a VI-a, Școala Buhalnița, profes or Dominte Teodora Iarna La începutul lunii decembrie fluturau rar câţiva fulgi de nea, prin văzduhul sur Se Se opreau pentru o clipă, nehotărâţi, apoi coborau încet spre pământ Parcă le părea rău după înălţimile din care veneau Apoi a venit iarna şi s -a aşezat tăcută peste sătucul meu, până la marginea zării Casele sunt mai mici, dormind parcă sub acoperişurile grele de zăpadă E linişte şi e frig Zăpada străluceşte cât vezi cu ochii, ademenindu-ne la săniuş Câte un om de zăpadă, cu nasul roşu, visează la căldura de la gura sobei şi la poveştile pe care le mai deapănă bunicile, împletind ciorăpei şi mănuşi E iarnă şi noi adormim cu gândul la Moş Crăciun Irimia Denisa, elevă în clasa a IV-a, învăţătoare Manolache Steluţa Iarna Zâna iarnă a bătut uşor, cu degete de gheaţă, la uşa sătucului meu A intrat aruncând mii de fulgi albi strălucitori peste codrii adormiţi Şi-a întins apoi mantia groasă peste tot, acoperind casele cu omăt Gerul şi-a luat pensonul şi, în fiecare noapte trece pe la ferestrele noastre şi pictează neobosit, flori de gheaţă E atât de frig încât şi pisoii se ascund în casă şi torc de zor Numai copiilor nu le pasă de ger Cât e ziua de mare sunt la săniuş, ţipă, se bucură şi se bat cu bulgări de zăpadă Suntem veseli şi pentru că ştim că mai e puţin şi va veni Moş Crăciun, pe care noi îl iubim atât de mult Asavei Letiţia , elevă în clasa a IV-a, învăţătoare Manolache Steluța